December 18-ig fogadja a mintákat a Nébih borászati laboratóriuma

A Nébih Budaörsi úti telephelyén december 8. és január 2. között rekonstrukciós munkálatok zajlanak majd. A hivatal felhívja az ügyfelei figyelmét, hogy 2023-ban lezárt vizsgálatra kizárólag a november 24-ig beérkezett minták esetén lesz lehetőség, a pezsgők esetében pedig rendhagyó eljárásrend lép életbe.

A folyamatos stabil munkavégzés biztosítása érdekében az ivóvíz és tűzi vízhálózat átfogó felújítására kerül sor a Nébih Budaörsi úti telephelyén, mely a borászati laboratóriumi részleget is érinti. A laboratóriumi munkavégzés, valamint a mintaátvétel szüneteltetésével is járó munkálatok, az ügyforgalom figyelembevételével, az év végi időszakban történnek.

A Nébih értesíti az ügyfeleit, hogy a minták leadására az alábbi helyszíneken lesz lehetőség:

december 8-ig: 1118 Budapest, Higany u. 2.,

december 9. és 18. között: 1095 Budapest, Mester utca 81.

Fontos, hogy a laboratórium a borászati és egyéb alkoholos termékek esetén kizárólag a november 24-ig beérkezett minták vizsgálatait tudja még az idei évben elvégezni!

A közelgő ünnepi időszakra való tekintettel a pezsgő, minőségi pezsgő, valamint az illatos minőségi pezsgők forgalomba hozatala kapcsán a Nébih rendhagyó eljárásrendet vezet be.E termékkör kérelmeit a november 24. után beérkezett minták esetén az alábbi paraméterek eredményeit tartalmazó (akár nem akkreditált) laboratóriumi jegyzőkönyvvel tudja a laboratórium befogadni:

tényleges alkoholtartalom;

összes cukortartalom: glükózban, fruktózban, szacharózban kifejezve;

összes savtartalom (g/l borkősavban kifejezve);

illósavtartalom (g/l ecetsavban kifejezve);

összes kén-dioxid-tartalom (mg/l);

szén-dioxid (túlnyomás barban 20 °C-on).

Az érzékszervi vizsgálat továbbra is a Nébih laboratóriumában történik. Ezek alapján kerül sor a forgalomba hozatali azonosító kiadására.

A hivatal január 3-tól újra a megszokott rend szerint várja majd ügyfeleit!

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/8800/december-18-ig-fogadja-a-mintakat-a-nebih-boraszati-laboratoriuma/